|  |  |
| --- | --- |
|  |  |
| **REPUBLIKA HRVATSKA** |  |
| **VARAŽDINSKA ŽUPANIJA** |  |
| **OPĆINA SRAČINEC** |  |
| **Općinski načelnik** |  |

**KLASA: 604-01/25-01/3**

**URBROJ: 2186-7-01/1-25-1**

**SRAČINEC, 23. rujna 2025. godine**

Na temelju članka 5. Odluke o stipendiranju nadarenih učenika i studenata («Službeni vjesnik Varaždinske županije», broj 84/25), načelnik Općine Sračinec raspisuje

# N A T J E Č A J

**za dodjelu stipendija učenicima i studentima**

**s područja Općine Sračinec**

Stipendije učenicima i studentima s područja Općine Sračinec za školsku, odnosno akademsku godinu 2025./2026. dodjeljuju se kako slijedi:

* za nadarene učenike završnih razreda srednjih škola (treći i četvrti razred),
* za studente prve godine studija,
* za studente druge i viših godina studija,
* za učenike i studente vrhunske sportaše (kategorizirani sportaši HOO-a).

Pravo sudjelovanja na natječaju za dodjelu stipendija imaju učenici i redovni studenti koji ispunjavaju slijedeće uvjete:

* da imaju prebivalište na području Općine Sračinec najmanje tri godine prije podnošenja molbe,
* da su redoviti učenici završnih razreda srednje škole (treći i četvrti razred), odnosno studenti prve, druge, treće, četvrte, pete, šeste godine studija ili da su kategorizirani sportaši HOO-a,
* da je prosječna ocjena učenika završnih razreda srednjih škola (treći i četvrti razred) za prethodne dvije godine minimalno 4,50,
* da je prosječna ocjena studenta prve godine studija za prethodne dvije godine završnih razreda srednje škole minimalno 4,50,
* da je prosječna ocjena studenta druge i viših godina studija za sve prethodne godine studija minimalno 3,50,
* da je prosječna ocjena učenika koji je kategorizirani sportaš HOO-a za prethodne dvije godine minimalno 3,50, a za studenta koji je kategorizirani sportaš HOO-a za sve prethodne godine studija minimalno 2,50,
* da su državljani Republike Hrvatske,
* da nisu korisnici drugih novčanih primanja koja imaju obilježje stipendije.

Uz prijavu za dodjelu stipendije obavezno se prilaže sljedeća dokumentacija:

* Preslika osobne iskaznice,
* Potvrda o upisu na srednju školu ili fakultet,
* Potvrda škole o prosjeku ocjena prethodne dvije godine, odnosno potvrda fakulteta o položenim ispitima iz prethodnih godina ili prosječnoj ocjeni svih položenih ispita iz prethodnih godina,
* Potvrda o statusu kategoriziranog sportaša HOO-a (za vrhunske sportaše),
* Pisanu izjavu učenika ili studenta da nije korisnik ni jedne druge stipendije,

**Radi ostvarivanja dodatnih bodova sukladno Odluci o stipendiranju nadarenih učenika i studenata, podnositelji prijave mogu priložiti i dodatnu dokumentaciju:**

* Izjava o broju članova zajedničkog kućanstva,
* Potvrda o mjesečnim prihodima svih članova kućanstva (za prethodna tri mjeseca),
* Potvrdu o upisu brata ili sestre na fakultet, srednju ili osnovnu školu),
* Odgovarajuće potvrde o postignutim izvannastavnim rezultatima (sudjelovanje na projektima, natjecanjima, osvojene nagrade, volontiranje, upisana dodatna škola ili fakultet, članstvo u Savjetu mladih...).

Obrazac prijave za dodjelu stipendija dostupan je na internetskim stranicama Općine Sračinec, na adresi: [www.sracinec.hr](http://www.sracinec.hr) ili se može podići osobno u Jedinstvenom upravnom odjelu Općine Sračinec, u Sračincu, Varaždinska 188.

**Prijave na natječaj dostavljaju se Komisiji za dodjelu stipendija Općine Sračinec, Varaždinska 188, 42209 Sračinec, zaključno do 24. listopada 2025. godine do 15,00 sati.**

Prijave bez odgovarajuće dokumentacije, kao i nepravodobno podnesene prijave neće se razmatrati.

O rezultatima natječaja kandidati će biti obaviješteni objavom Liste kandidata za dodjelu stipendija na oglasnoj ploči i internetskim stranicama Općine Sračinec u roku od 15 dana od roka za podnošenje prijava.

Prigovor na odluku svaki kandidat može podnijeti pismeno u roku od 8 dana od objave Liste kandidata Općinskom načelniku Općine Sračinec.

Odluka Općinskog načelnika je konačna.

|  |  |
| --- | --- |
|  | **OPĆINA SRAČINEC** |
|  | **OPĆINSKI NAČELNIK** |